**OFERTA**

**studiilor universitare de licență în cadrul Academiei Forţelor Aeriene din SUA, pentru anii de studii 2024-2028**

Cetăţenii Republicii Moldova care optează pentru cariera militară, sunt invitaţi să se înregistreze pentru participarea la concursul de admitere la studii universitare de licență în cadrul Academiei Forţelor Aeriene (1 loc) din SUA, pentru anii de studii 2024-2028. Condiţiile generale, pe care trebuie să le îndeplinească candidaţii pentru admiterea în academiile respective, sunt următoarele:

1) să aibă vîrsta cuprinsă între 18 şi 23 de ani;

2) să fie un bun cunoscător al limbii engleze;

3) să fie apt, din punct de vedere medical;

4) nu are antecedente penale sau nu se află în urmărire penală;

5) să nu fie căsătorit sau să aibă obligaţie faţă de întreţinerea unuia sau mai multor copii;

 6) să fie bine pregătit fizic şi în domeniul academic;

 7) să aibă calităţi de lider cu o conduită morală şi civică corectă în societate;

 8) să nu facă parte din partide, organizaţii şi formaţiuni politice, organizaţii non-politice interzise prin lege, culte sau secte religioase a căror credinţe sunt în contradicţie cu reglementările specifice îndeplinirii serviciului militar (va declara pe propria răspundere în cererea de înscriere);

9) să nu fie asociat unic ori să participe direct la administrarea sau conducerea unor organizaţii ori asociaţii comerciale, iar dacă este într-una din aceste situaţii, să se angajeze că după admiterea în instituţia de învăţămînt militar va renunţa la această calitate (va declara pe propria răspundere în cererea de înscriere).

 Înregistrarea candidaților va începe în luna decembrie 2023, și anume, accesând site-ul http://www.eac.md/testing/sat/ şi să se înregistreze individual în vederea susţinerii testului SAT sau ACT (perioada 1-2 decembrie 2023).

Următoarea etapă va fi interviul, desfășurat în luna ianuarie 2024 de partea americană, numai cu candidații care vor prezenta până la 31 decembrie 2023 un test valabil SAT sau ACT, și ulterior testarea la probele de pregătire fizică cu posibilitatea retestării după 30 zile.

Candidatul final aprobat de partea americană, va completa formularele de participare pînă la 1 martie 2024 și le va expedia părții SUA, chiar dacă urmează încă să susțină în iunie examenele de bacalaureat.